Tervezői kommunikáció /prezentációs technikák/digitális ismeretek/ II.

Építészeti intézet, BA 1. évfolyam, 2. félév

Helyszín és időpont: péntek 09:00-12:00 kéthetente duplaóra (online)

Oktató: Fenyvesi Borbála Nóra, építész-tervezőművész fenyvesibori@gmail.com, +36304875973

A KURZUS LEÍRÁSA:

A *Tervezői kommunikáció/digitális ismeretek II.* című tantárgy együttműködik a *Tervezési stúdiumok II.* c. tantárgy tematikájával, a tervezési munka összetett folyamatához nyújt elméleti és gyakorlati kapaszkodókat. A kurzus a designkommunikáció módszerére alapozva az élőszavas prezentációkra fókuszál. A prezentálás verbális és vizuális technikáinak körüljárása mellett, többek között prezentációtervezéssel, plakáttervezéssel, cikkírással, kiadványtervezéssel és tipográfiával is foglalkozik. Továbbá a *Tervezői kommunikáció/digitális ismeretek I.* című kurzus alatt elkezdett identitástervezés fejlesztése is célja.

A KURZUS TELJESÍTÉSÉNEK MÓDJA, FELTÉTELEI ÉS FELADATAI:

**Vizsga:** Gyakorlati jegy a *Tervezési stúdiumok II.* tantárgy kiértékelésén történő prezentáció, valamint az alábbi feladatok elvégzése alapján.

**FELADATOK:**

**Publikáció / Cikkírás:**

Egy építészeti cikk megírása (elsősorban az építészfórumra), melynek a témája az első féléves tervezési feladat, azaz a Pajtatervezés napjainkban. Cím javaslat: *Pajtás*

Leadási határidő: egyeztetjük

**Portfólió:**

Közösen készül egy A4-es (nyomtatható) füzet, amelyben minden hallgató, minden eddigi kreatív stúdiumát dokumentálja.

Leadási határidő - 2021. 05. 09. Éjfél

**A szakos tervezéshez kapcsolódó feladatok:**

**‘A’ Tervezési feladat - ARCHITECTURE FESTIVAL COMPETITION 2021:**

Max. 2db - a pályázat kiírásban megadott - pdf formátumú plakát leadása

Leadási határidő: 2021. 03. 19. éjfél

Formátum: mérethelyes 300 dpi-s pdf file

**‘B’ Tervezési feladat:**

1db minimum 20 slide-os pdf prezentáció, tetszőleges programban létrehozva (InDesign, CorelDraw, Illustrator, stb), a kiértékelésen bemutatva. Ezt mindenki egyénileg készíti. Leadás - 2021. 05. 16. 12:00

1db helyszín és feladat bemutató prezentáció: ez csapatban készül, az egész osztály 1db file-t hoz létre.

Amennyiben lesz offline kipakolás: 1db 100x70-es (álló vagy fekvő) formátumú plakát, a kipakoláson installálva, valamint pdf formátumban leadva 2021. 05. 11. 12:00-ig

HÁZI FELADATOK TELJESÍTÉSE:

A házi feladatok hiánya nem teljesítést von maga után. A hétről - hétre kiadott házi feladatok megléte alapfeltétel, amely ellenőrzésre kerül. Az egyes vizsgarészek, illetve házi feladatok késedelmes leadása, alkalmanként jelenthet egy jegy levonást az év végi osztályzatból.

ÉRTÉKELÉSI SZEMPONTOK: jelenlét, aktivitás, proaktivitás, kreativitás, minőségi és mennyiségi jellemzők figyelembevételével

A KURZUS SORÁN TÁRGYALT FŐBB TÉMAKÖRÖK:

* Pályázat – plakáttervezés +prezentáció
* Élőszavas előadások/prezentációk
* Portfólió készítés – identitástervezés, tipográfia
* Publikáció készítés (epiteszforum.hu)
* Szakos tervezés prezentációja

**Hiányzás:** A kurzus 6 alkalmas, dupla órás rendszerben működik. Egy alkalom igazolatlan és egy alkalom igazolt hiányzás megengedett.

Solymár, 2021. 01. 08.